A NETFLIX SOROZATA
„A kutya futni akar.
A fiú be-zar-ja…
Be-zar-ja a kaputt…”
„A fiú bezárja a kaput.”
Akkor a kutya ott marad a kertben?
- Úgy néz ki, ott. - Helló!
Szia, apa!
- Szia! - Sziasztok!
Finn-nel épp olvasunk. Még van egy mondat.
Hadd halljam!
„A kutya megugatja a fiút.”
- Ez volt eddig a legjobb. - Ügyes.
- Kész vagytok a házival? - Igen.
Jó. Beszélnem kell anyával.
Éhes vagyok.
Tessék.
Nem tudom, miért mondta ezt, vagy hogy igaz-e egyáltalán.
Azt mondta, igaz. Azt mondta, szerelmes beléd.
De az érzés nem kölcsönös.
Soha nem is volt.
Ezt tudnod kell,
ha ez számít valamit.
Tényleg?
Igen.
Sokat számít.
Tudom, bután hangzik.
- Bocs, hogy ezt végig kellett ülnöd. - Bocs, hogy eljöttem.
Többet nem jövök el.
Holnap valószínűleg rosszabb lesz.
Remek.
KATE WOODCROFT KIRÁLYI TANÁCSOS
Mindig ilyen sokáig marad hét közben?
Nem nézi, milyen nap van.
- Azt hiszitek, nem hallak? - És a hallása is emberfeletti.
Kérsz teát?
- Utálja a teát. - Utálom a teát.
Menjetek nyugodtan haza!
- Rákerestem a Google-ön. - Kire, Brianre?
Aligha találnál róla szaftos olvasmányt. Nem igaz, Brian?
Pontosan így van.
Nem, James Whitehouse-ra.
Mindenki látta a Libertine-képeket a miniszterelnökkel?
Igen, napvilágra kerültek, mikor Tom Southern pártelnök lett.
Egy rakás nagyképű seggfej.
Most ők vezetik az országot. Isten kegyelmezzen!
- Itt nem lehetne találni valamit? - Hol?
Az ilyen bulik régen állítólag elég durvák voltak.
Maximum annyit, hogy a „fiúk már csak ilyenek”.
Az ő korukban még ez ment.
Ez az ügy az „itt és most”-ról szól.
Komolyan mondom, menj, élj egy kicsit!
Mindketten!
Ne kövesd a példámat!
Hát, eddig elég meggyőző volt Olivia.
Igen, az igazság mindig meggyőző.
Kint már vár a taxi.
Merre mész?
Nem gond, megyek metróval.
Hadd emlékeztessem, miss Lytton, hogy még mindig eskü alatt áll!
Folytathatja, miss Woodcroft.
Köszönöm, bíró úr!
- Miss Lytton. - Igen?
Visszatérhetnénk október 12-ére, a kérdéses napra?
Együtt voltak a belügyi kiválasztási bizottságon, igaz?
Igen.
Mr. Whitehouse-nak volt bármilyen különleges szerepe?
Meg kellett védenie az új bevándorlási célokat.
Hívhatjuk átlagos napnak?
- Leszámítva, hogy ideges volt. - Miért?
A Times lehozott egy kedvezőtlen kommentárt
egy újságírótól, akit ismert, és nagyra tartott.
Egy oxfordi kortársától. Nagyon igazságtalannak találta.
Alattomos.
Dühös volt a cikk miatt. Ezt honnan tudta?
Mikor látta, hogy a bizottsági tagok
a teremben egyértelműen olvasták a cikket, azt mondta…
Ebből a szarból én nem kérek.
Ezt szabad mondani?
- Semmi gond, csak mondja el, mit mondott! - Hogy „Ebből a szarból én nem kérek”,
és elviharzott a másik irányba.
- Ön erre hogyan reagált? - Követtem.
- Miért? - Végeztem a munkámat.
Tudomást vett önről?
James!
- Mi a faszt akarnak tőlem? - Várj! Kérlek, nem hallak.
Hol voltak ekkor?
A lift mellett, ahol az erőszak történt.
Reagált, amikor kérte, hogy várja meg?
Indulatosan viselkedett,
de mintha megerősítést is keresett volna.
- Most az egyszer sebezhetőnek tűnt. - Miért?
- Szerinted arrogáns vagyok? - Én…
Az vagyok?
Hmm?
Nem hívnálak „arrogánsnak”.
A cikk szerint elképesztően az vagyok.
Szerinted?
Azt mondtam, „Szerintem kíméletlen vagy, ha kell.”
„Néha még kegyetlen is.”
- Erre mit mondott? - Nem örült neki.
Ezt miből látta?
Elismételte a szót.
Kegyetlen?
Igen, kegyetlen.
Aztán egy pillanat múlva azt mondta…
Ne haragudj!
- Ön szerint mi miatt kért elnézést? - A viszonyunk miatt. Ahogy lezárta.
Ön mondott erre valamit?
Hogy néha…
Egy kicsit…
Azt, hogy az arrogancia néha nagyon vonzó tud lenni.
Ezt hogy értette?
Persze, mind értjük, mit takarnak a szavak,
de milyen céllal mondta ezt?
Teszteltem őt, azt hiszem.
Milyen értelemben?
Őszintén szólva nem voltam benne biztos,
de tudni akartam, ő mit akar, és hogy hiányoztam-e.
És ami köztünk volt.
Szóval a lift mellett beszélgettek.
Ezután mi történt?
Megkérdeztem…
Hova mész?
És mit mondott?
Nem válaszolt.
Szóval beszállt, nem tudva, hová megy?
Láttam, hogy azt akarja, hogy menjek vele.
- Miből? - A testbeszédéből.
És mit csinált?
Ő a főnököm, és a munkahelyen voltunk.
Utánamentem.
És mi történt, miután beszálltak?
James!
Kvázi egymásnak estünk, és csókolózni kezdtünk.
Egymásnak estek?
Átöleltük egymást.
Vonzalomból.
Vonzódott még hozzá?
Öt hónapig voltunk együtt.
Az érzéseket nem ilyen könnyű kikapcsolni. Legalábbis nekem nem.
Le tudná írni a csókot?
Egy puszi volt?
Nem.
Milyen volt?
Szenvedélyes.
Mi járt a fejében, amíg csókolóztak?
- Igazából először örültem. - Miért?
Mert azt hittem, folytatni fogjuk.
Csak hogy világos legyen, mit gondolt, mit folytattak volna?
A kapcsolatunkat.
Oké.
El mondaná, mi történt ezután?
El…
Folytassa!
Elkezdte szétrántani az ingemet a felső gomboknál,
hogy benyúljon a melltartómba a mellemhez.
Haladjunk lépésről lépésre!
Azt mondta, megfogta a mellét és a fenekét,
és szétrántotta az ingét, hogy elérje a melltartóját. Sikerült neki?
Igen. Meg…
Megfogta az egyik…
A bal mellemet.
Kihúzta a melltartóból, és elkezdte csókolni és harapdálni elég vadul.
- Hagyott nyomot? - Igen.
Egy véraláfutást a mellbimbóm felett.
Lefényképeztem.
Ez a csomagban található „A” fénykép.
Miss Lytton, rámutatna a véraláfutásra?
Ott, a mellbimbó felett.
És mi az ott, ettől balra?
Harapásnyom.
Szeretném megjegyezni,
hogy a védelem nem fogadja el, hogy ez egy harapásnyom.
Ez egy harapásnyom, miss Lytton?
Igen. Megharapott.
Le tudná írni, milyen volt a lift?
Egy kis faborítású lift.
Elvileg hatfős, de kizárt, hogy elbírná.
Háttal álltam a falnak, ő pedig előttem,
és nekinyomott…
Nekinyomta?
Oda voltam szorulva, nem tudtam mozogni.
Azt hiszem, felkiáltottam a megdöbbenéstől, és el akartam tolni.
Mondott valamit?
„Ne itt!”
Értjük, mit jelent ez szó szerint,
de mit értett az alatt, hogy „ne itt”?
Csókolózni a liftben egy dolog.
Izgalmas, kicsit veszélyes,
de minden megváltozott, mikor erőszakos lett.
Milyen gyorsan történt a váltás?
Másodpercek alatt. Olyanokat csinált, amiket még soha.
Lehúzta a ruhámat, megharapott, és…
Hogyan értelmezte, ami történik?
Nem tudom, de féltem.
Rendben.
Mondja el, hová visz a lift!
Több helyre is, könnyebben elérhető vele a bizottsági terem folyosója.
Sokan használják?
Ha bárki hívja, ránk talált volna.
- És ettől tartott? - Igen.
Mennyi idejük volt visszaérni a megbeszélésre?
Pár percünk. Nem akartam, hogy késsen, de ő…
- De mi, miss Lytton? - Nem hallott meg.
Mintha valami megszállta volna.
Mit érzett ezen a ponton?
Rémületet.
Mintha már ott sem lennék.
Nemcsak az erőszak fizikai részéről van szó,
hanem amit mentálisan okoz.
Ebben a rémült állapotban, miután azt mondta, „ne itt”,
és megpróbálta őt eltolni,
ő mit csinált?
A…
Felhúzta a szoknyámat a fenekem fölé, a derekamra.
És utána?
Aztán…
Csak úgy…
Nem tudtam, mi történik, de mintha kiléptem volna a testemből.
Nem szívesen szakítom félbe, de megnézné a B fényképet?
Elmondaná, mit lát a képen?
A fehérneműmet.
Így nézett ki, mikor reggel felvette?
Nem, ő tépte le.
- Ekkor mennyi ideje voltak a liftben? - Pár perce, vagy annyi sem.
Szóval, amikor csókolóztak, abba beleegyezett?
Lényegében igent mondott?
Igen, de ekkorra már nem. Ekkora már nemet mondtam.
Szóval letépte a harisnyát és a fehérneműt. Utána mi történt?
Utána
az ujjait…
két ujját: a középső és a mutatóujját, azt hiszem, belém tette.
Ezután mi történt?
Utána…
megemelt, a falnak tolt,
és…
belém tolta.
Csak úgy belém tolta annak ellenére, hogy nem akartam.
Világos volt, hogy nem akarta?
Igen, próbáltam eltolni magamtól.
Mondott bármit is?
Azt mondta…
Azt suttogta…
„Ne cukkold a farkam!”
„Ne cukkold a farkam”?
Várt magától választ?
Nem.
Nem, csak folytatta.
Szóval azt suttogta,
hogy „ne cukkold a farkam”,
és folytatta?
Talán ideje mára berekeszteni a tárgyalást.
Álljanak fel!
- Nyomasztó egyedül inni. - Jó így.
Jó ijesztő.
Gin-tonikot, légy szíves!
Ügyes voltál.
- Holnap is lesz nap. - Így van.
Holnap már lehet, nem akarsz velem inni.
Most sem akarok.
Ezt kár volt bíróság elé vinni. Rohadt vékony jégen áll.
Mondja a vádlott ügyvédje.
Általában elzárkózol a nagy kaliberűektől.
- Az erőszakolóktól? - Az ügyektől.
Nem érdekel, mekkora kaliberű.
Egy újabb nőt erőszakoltak meg. Megérdemli a tárgyalást.
- Nem hangzik túl pártatlanul. - Egy bárban ülünk, nem a 2-es teremben.
De ezt majd az esküdtek eldöntik.
De most komolyan, soha nem fáradsz bele?
Nem értem, miért kérdezed ezt, mikor láthatóan visszafelé idősödök.
Mint Benjamin Button.
Lassan úgy nézek ki, mint Brad Pitt.
Akkor szerelmesek leszünk.
Egészségedre!
- Angela felkészült? - Épp hogy nem spirázza túl.
- Spilázza. - Mi?
Spilázza, nem „spirázza”.
Ma reggeli hír a parlamentből…
Feltekerné, kérem?
…Tom Southern miniszterelnök pártjának tagjai
titokban bizalmatlansági szavazást terveznek
a vezetőjük ellen.
Nem tudni, milyen közel járnak a billenőpont eléréséhez,
de egy vezető másodvonalas képviselő szerint már közel.
Ez miattad van?
Nem. Nem, az kizárt.
Rengeteg a szóbeszéd Westminsterben Tom Southern jövőjét illetően.
- Bassza meg! - Egyre erősödik…
- Frisk volt? - Miért rá gyanakszik?
- Mert kenetteljes és bőbeszédű. - Nem elég tökös.
- Maradjunk a szokásos gyanúsítottaknál! - Hogy nem láttad ezt előre?
Mert a kommunikációért felelek, nem a rohadt pártfegyelemért.
Ugyan, a tudtod nélkül szarni sem mehet senki.
Mit mondjak, és hogy?
Nyilvánosan távolodjon el Whitehouse-tól!
Miért?
Mert a kivételezett ficsúrok viselkedését a közvélemény már nem tartja cukinak.
A tagok ezt hallják a választóktól, a kurva munkáspártot nem is említve.
Az utolsó, amire most szüksége van, az egy erőszaktevő legjobb barát.
Lehet, hogy ez furán hangzik annak, aki nem ismeri a barátság fogalmát,
de engem úgy neveltek, hogy kiálljak a földön fekvő barát mellett.
De nyugodj meg, ha arra kerül a sor, megteszem, amit kell!
- Jó reggelt! - Jó reggelt, miniszterelnök úr!
Miss Lytton, igyekszem rövidre fogni, de néhány dolgot újra át kellene vennünk.
Rendben?
Persze.
Ön szexuális kapcsolatban volt Mr. Whitehouse-zal?
Igen.
És ugye azt mondta,
hogy mikor a liftben „egymásnak estek”, még mindig szerelmes volt belé?
Igen.
De a kérdéses napon már nem voltak együtt, igaz?
- Igen. - Hogy érezte magát a szakítás miatt?
Nagyon fájt.
Egy héttel később is nagyon fájt?
Igen, de igyekeztem ezt félretenni.
Ügyeltem rá, hogy ez ne hasson ki a munkámra,
és hogy a kollégáim, különösen James, ne vegyék észre.
A fájdalomnál több volt, inkább düh, nem?
- Nem. - Ha maga mondja.
- Bíró úr! - Miss Regan!
Azt mondta, hogy a folyosón
Mr. Whitehouse gondolatai a Times-kommentár körül forogtak,
mely arrogánsnak nevezte.
- Igen. - Ön pedig azt mondta, idézem,
hogy „Az arrogancia nagyon vonzó tud lenni.”
- Ezt hogy értette? - Már elmondtam.
Tudni akartam, hogy érez-e még valamit.
- Annak ellenére, hogy a dolog véget ért? - Igen.
Ezután megérkezett a lift,
ő pedig tartotta az ajtót, és várta, hogy beszálljon?
- Azt hiszem. - Azt hiszi?
Tegnap még azt állította, hogy mikor kinyílt az ajtó,
ő arra várt, hogy beszálljon.
Akkor igen. Követtem őt.
Ezt átvenném még egyszer.
Miután ön elmondta, hogy nagyon vonzónak tartja…
Azt az arroganciára mondtam.
Bocsánat, miután elmondta, hogy az arroganciát vonzónak tartja,
előre ment a liftbe?
Nem mentem előre. Ő tartotta az ajtót, és bevezetett engem is.
- De ön be akart szállni. - Igen.
Még úgy is, hogy az ülésig csak pár perc volt?
Igen.
Ön szerint miért hívta a liftet?
Nem tudom.
Viszonyuk volt, majd elmondta, milyen vonzónak tartja őt…
Bocsánat, a hangulatállapotát.
Aztán ő hívta a liftet, ön pedig kérdés nélkül beszállt.
Nem feltételezte, hogy félre akar vonulni?
Nem tudom, talán.
Talán?
Nem volt rá oka, hogy beszálljon vele, nem igaz?
- Azt remélte, hogy félrevonulhatnak. - Igen.
Szóval a liftben csókolózni kezdtek.
Igen.
- Szenvedélyesen, ugye, azt mondta? - Igen.
Szóval szenvedélyesen csókolóztak, amikor megfogta a fenekét.
Igen.
- És szétnyitotta a blúzát. - Rántotta.
Míg szenvedélyesen csókolóztak.
- Tűntek el gombok? - Nem.
- Elszakadt? - Nem.
Akkor szétrántotta vagy széthúzta?
Szétrántotta. Erővel.
- De a blúz sértetlen maradt. - Igen.
Érdekelne, milyen márka.
Elnézést! De elég jó minőségűnek hangzik.
Szóval a blúza nyitva volt,
és kapott tőle gyakorlatilag egy intim harapást a bal mellbimbója fölé.
Mondtam már, hogy bántott. Nyomot is hagyott.
Úgy véljük, hogy a véraláfutás gyakori velejárója az érzéki harapásoknak.
De a pontosítás végett
csak ezen a ponton mondta azt,
amikor a szája a melléhez ért,
hogy „ne itt”?
- Igen. - Csak…
Csak ellenőrzöm a vallomását, az ön szavait.
Nem mondta, hogy „hagyd abba”, vagy hogy „ne”.
Még nyitott inggel is csak azt mondta, „ne itt”.
Azt mondtam, „ne itt”, úgymint „ne, ne itt”.
De a „ne” önmagában nem hangzott el, igaz?
Nem, de próbáltam eltolni magamtól.
Azt mondta, félt, hogy meglátják magukat.
Igencsak kínos lett volna.
Szóval annak ellenére, hogy szétrántotta a blúzát,
és, ahogy állítja, nyomot hagyott a mellén,
önt elsődlegesen az zavarta, hogy meglátják magukat?
Abban a pillanatban igen.
De nem ez volt az első alkalom, hogy Mr. Whitehouse-zal szexelt
az alsóházban, igaz?
- Nem értem, ez hogy jön ide. - Szerintem érti.
Miss Regan, ez véleménynyilvánítás.
Vissza a kérdéshez, amit nem szívesen teszek fel.
Közelítsünk más szögből!
Szeretném megkérni, hogy idézze fel, mi történt az esemény előtt két héttel.
Találkozott Mr. Whitehouse-zal az irodájában este 9 után?
Igen.
Egy barátja búcsúbulijára készült.
A kollégája, Kitty Ledger a Red Lion pubban várta önt.
Ön viszont késésben volt, nem igaz?
- Egy kicsit, igen. - És miért?
Azért volt késésben,
mert Mr. Whitehouse-zal szexelt az irodájában,
nem igaz?
De.
Orális szexben részesítette,
amit nemi közösülés követett az íróasztalán.
Igen.
Bárki besétálhatott volna.
Be.
Két nappal ez előtt a BBC hangstúdiójában
találkoztak Mr. Whitehouse-zal este 9-kor.
Találkozott Mr. Whitehouse-zal a hangstúdióban, és szexelt vele?
Miss Lytton, attól tartok, muszáj válaszolnia.
Vegyék fel a jegyzőkönyvbe, hogy miss Lytton bólintott!
És itt is igaz, hogy bárki, a sajtót is beleértve,
beléphetett volna?
Igen.
Mindezekből a felelőtlen munkahelyi szex sorozata rajzolódik ki.
Nem.
Hogy, miss Lytton?
Az első két alkalom közös beleegyezéssel történt.
Mindketten akartuk.
Itt valami nagyon másról van szó.
De a munkahelyen szexelt
kétszer is pár héttel a liftben történt eset előtt.
Igen vagy nem?
Igen.
A szakadt fehérneműje, miss Lytton,
vékony anyagból készült.
Könnyen elszakad egy szenvedélyes pillanatban,
nem gondolja?
- Vagy már szakadt volt? - Nem. Vadonatúj volt.
És ha ön szakította el, mikor letépte?
Nem, én nem akartam, és mondtam is neki, hogy nem akarom.
Épp most mondta az esküdteknek, hogy nem mondta, hogy „ne”.
Talán nem ezzel a szóval, de…
Nem
ezzel a szóval.
Szeretném, ha megnézné a vallomását.
Megerősítené, kérem, hogy ezt a vallomást ön tette
október 29-én a rendőrségen?
Az ön aláírása szerepel az alján?
Igen.
Lapozzon, kérem, a negyedik oldal második bekezdéséhez!
Ez itt most nagyon fontos, ezért szeretném, hogy egyértelmű legyen.
Senki nem akar szavakat adni a szájába,
vagy bármelyiket is elvenni öntől.
Látja a bekezdést, melyben az áll,
hogy „belém tolta annak ellenére, hogy azt mondtam neki, 'ne itt'”?
Igen.
Meg tudja erősíteni, hogy ezt ön mondta a rendőrségen?
Igen.
Látja leírva a vallomásában a „ne” szót
nem pusztán a helyszínre vonatkozóan?
Nem kell sietnie.
Bárhol?
Nem.
Egyszer sem mondott nemet,
mert nem akarta, hogy abba hagyja, nem igaz?
Ez nem így volt.
De épp most mondta, hogy kettőjük között pontosan ez volt.
Veszély.
Izgalom.
- Ezt mondta, nem igaz? - Az azelőtt volt.
Az igazság az, miss Lytton,
hogy nem történt átmenet „igen” és „nem” között abban a liftben,
mivel Mr. Whitehouse-nak ön csak „igent” mondott.
Az átmenet megrekedt
„igen”
és „igen” között.
Bumm!
Nem ér, ez csalás!
- Apa! - Csaló!
Hogy merészelitek.
Nem csaltam, van egy szabadulós kártyám.
- Mert eldugtad a kártyákat. - A pénztárcádban.
Kikérem magamnak!
Nincs itt más, csak egy kép rólatok és anyáról.
A hercegről, a hercegnőről és a királynőről.
Hát ez mi?
„Lépj a Mayfairre”? Az a legjobb telek! Ez még jól jöhet.
„Lépj a Start mezőre.”
Nem rossz.
„A bank hibát követett el, kapsz 200 fontot.” Ragyogó!
- Csaló! - Apa!
Ilyen kártya nincs is.
Mi ez?
Egy szabadulós kártya.
Nálad is van egy. Ebből sosem elég.
Apa!
Idős elleni erőszak.
- Csaló vagy, apa. - Csúnya apa!
- Csalárd apa! - Csalárd!
- Csalfa! - Segítség!
- Csalfa apa! - Csalogány!
Csúnya apa!
Apa!
Üléstől ennyire még soha nem fáradtam el. Végtelennek tűnik.
Elmosódott az idő, mi?
Nem ilyenkor van szülői értekezleted?
Már hónapok óta nem voltam. Nem tűnt fel?
De olyan lelkes voltál az árverés miatt.
Miért hagytad ott?
Nem hagytam ott.
Nem én hagytam ott.
- Ez meg ki a fasz? - A sajtó?
Chris Clarke?
Ne nyisd ki, ha egy riporter!
Főleg ne, ha Clarke!
Chris.
Nem kérsz egy kulcsot?
- Azt mondtad, mindent elmondtál. - El.
- Miről van szó? - Ezt nem akarod hallani, Sophie.
- Maradj! Nincs rejtegetnivalóm. - Ahogy érzed.
- Bejött még egy. - Még egy mi?
Feljelentés.
Mi a francról beszélsz?
Egy oxfordi ügyintéző azt állította a rendőrségen,
hogy amíg oda jártál, egy lány azt mondta, megerőszakoltad.
Abszurdum!
A lány nem akart vádat emelni, és nem kényszeríthették,
de a tárgyalásról hallva előlépett, mivel gondolta, releváns lehet.
- Ki lépett elő? - Az ügyintéző.
Szerencsédre van rendőr ismerősöm
minden rohadt megyében, aki hajlandó szólni.
Hajlandó hazugságokat továbbadni. Ez nonszensz.
- Hacsak nem állja meg a helyét. - Hol van a lány?
Még nem találták meg. Külföldre ment.
Hadd foglaljam össze! Ide jössz ilyen későn a házamba,
hogy beszámolj egy több évtizedes, pletykált erőszakról
egy lány ellen, akit nem ismerek, és akivel még nem is beszéltél.
Jól összegeztem?
Azért nem találták meg, mert nem létezik ilyen személy.
Holly Berry.
Állítólag így hívják az oxfordi lányt.
- Milyen név ez? - Holly?
- Ismerted őt? - Az első évben együtt tanultunk.
Az Oxfordra járt?
Nem emlékszel rá?
Holly Berry.
Nem.
Remek, nekem ennyi elég.
- Kösz! - Hova mész?
Beszélni Tommal, hogy lépje meg, amit régóta halogat:
nyilvánosan engedje el a kezed.
Ennyi volt, pajtás.
James!
Egy pillanat!
Hadd segítsek!
Ez egyszer békén hagyhatnád a munkaadódat.
Kurva nagy segítség lenne.
Hogy állod a sarat?
Ugyanezt akartam kérdezni.
Igazából jó napunk volt.
Az ügyvédem hatékony.
Helyes.
Épp most volt itt Chris.
Mondta, hogy fel fog keresni.
Elég bizarr egy helyzet.
Bizarr, mert meg sem történt. Kitaláció.
De úgy látom, neked is jutott a képtelenségből.
A bizalmatlansági indítvánnyal Frisk rontja a levegőt?
Ó, ez messze túlmutat Frisken.
A költségvetési holtpont?
Igazából rólad van szó. Te vagy a probléma.
Vérre szomjaznak.
Kik, a mieink?
Chris szerint azt követelik,
hogy egy nyilatkozatban fejezzem ki aggodalmamat,
és ne hagyjam, hogy egy erőszakkal vádolt a pártban maradjon.
- Nem teheted. - Nyilván nem is akarom.
Nem teheted.
Komolyan mondom.
Fenyegetsz?
Persze, hogy nem.
Csak mondom mint tényt. Nem csináltam semmit.
A bíróságon ez bizonyára tisztázódik. Nekem viszont az alsóház elé kell állnom.
És ez a legújabb fejlemény, James, fontos fordulópontot jelent.
Tom, kérlek, ne kelljen kimondanom!
Kimondanod mit?
Tartozol nekem.
Mégiscsak fenyegetsz?
Nem követtem el, amivel megvádoltak.
Te viszont elkövetted, amivel nem vádoltak meg.
A kettő nem ugyanaz.
Megmentettelek.
- Megmentettem az életed. - Elég volt!
- Akkor… - Mondom, elég volt.
TELJES KÁOSZ A KONZERVATÍVOKNÁL TOM SOUTHERN KÖRÜL
James!
Mi újság, fiúk?
Hát itt van.
Hogy vagy?
Hát megjöttél.
Mit hagytam ki?
Na ugye! Úgy, úgy!
Hol van Tom?
Fent, a tetőn.
Mi újság, srácok?
Ez az, amire gondolok?
Herka?
Nyugi, minőségi cucc.
Bassza meg, Tom!
Lazíts már! Egyszer utoljára kiengedjük a gőzt.
Ideje menni, Tom.
- Gyere! - Mi?
Szeretlek.
- Igen? - Szeretlek.
Na, gyere!
- Gyere! - Nem.
Nem.
Itt maradok.
Nem hagylak itt.
Nem egy szaros szipus vagy!
Érted?
Gyere!
Hova mentek?
El.
Parázós picsák!
A picsába!
Tudsz járni?
Megvagy?
A libertine-ek hallgatnak.
Hát ti hova a faszba mentek?
A barom azt hiszi, tud repülni.
- Meg tudod csinálni. - Tom!
- Gyere! - Higgy magadban!
Bassza meg!
Futás!
- Tom, futás! - De…
- Mi lesz… - Fuss, baszd meg!
- Nem hagyhatjuk itt Alecet. - Fuss, baszd meg! Gyerünk!
Gyere már!
Bassza meg! Alec!
Csak fuss tovább!
Itt vagyunk.
Nem kellett volna mentőt hívni?
Kizárt, hogy ezt túléli, Tom.
Bassza meg!
Én adtam neki drogot. Én mondtam, hogy ugorjon.
Nem voltunk ott. Nem láttuk. Semmit nem tudunk.
- Jó? - Jó.
Örökké tartozom neked.
Oké?
Örökké.
A libertine-ek hallgatnak.
Bassza meg!
James!
Mi a fasz?
- Megerőszakoltad Hollyt? - Nem is ismerem.
- Holly Berry. - Ez úgy hangzik, mint valami plüssállat.
James!
Ki az a Holly? Még az arca sem ugrik be.
Ez őrület.
És ami azt illeti, nem erőszakoltam meg senkit.
- Hallottad Chris Clarke-ot. - Chris egy fasz.
Valami nő előmászik a semmiből, és valaki más nevében
megvádol valamivel, ami miatt már tárgyalás folyik ellenem.
Ez csak utánzás.
A szemembe tudsz nézni, és meg tudsz esküdni,
hogy nem feküdtél le vele?
- Ezerszer mondtam: nem emlékszem. - A nők ezreire, akikkel lefeküdtél?
Ez nem fair, hivatalosan akkor még nem is voltunk együtt.
Szóval nem tudod biztosra mondani, hogy nem voltál vele.
Biztosra mondom, hogy nem erőszakoltam meg.
Hányan lesznek még? Ez a szartenger már soha nem ér véget?
De igen. Muszáj véget érnie.
Nincs logikus magyarázat, miért…
Magyarázat? Nincs magyarázat.
Az emberek elmebetegek. Kibaszott elmebetegek.
Nem értem, miért,
de valamiért valaki hazudik.
Épp rá nézek?
Sophie.
HA ÖN VAGY ISMERŐSE ELLEN SZEXUÁLIS ERŐSZAK TÖRTÉNT,
ITT INFORMÁCIÓT ÉS SEGÍTSÉGET TALÁL: WWW.WANNATALKABOUTIT.COM
A feliratot fordította: Hornyák Levente